Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi pääsystä satamapalvelujen markkinoille komission ehdotusta muuttava EY:n perustamissopimuksen 250 (2) artiklan nojalla /* KOM/2003/0208 lopull. - COD 2001/0047 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI pääsystä satamapalvelujen markkinoille KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2001/0047 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI pääsystä satamapalvelujen markkinoille 1 Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2 Taustaa a) Komissio toimitti direktiiviehdotuksensa (KOM(2001) 35 lopullinen - 2001/047(COD)) neuvostolle ja Euroopan parlamentille 13. helmikuuta 2001. b) Euroopan Talous- ja sosiaalikomitea antoi komission ehdotusta tukevan lausunnon 29. marraskuuta 2001. c) Alueiden komitea antoi komission ehdotusta tukevan lausunnon 20. syyskuuta 2001. d) Euroopan parlamentti antoi ensimmäisessä käsittelyssä 14. marraskuuta 2001 päätöslauselman, joka sisälsi 43 tarkistusta komission ehdotukseen. e) Komissio antoi 19. helmikuuta 2002 muutetun ehdotuksen (KOM(2002) 101 lopullinen) perustamissopimuksen 250 artiklan 2 kohdan mukaisesti. Se oli hyväksynyt ehdotukseen 25 parlamentin ehdottamaa tarkistusta kokonaan tai osittain ja hylännyt 18 tarkistusta. f) Neuvosto vahvisti yhteisen kantansa 5. marraskuuta 2002. g) Euroopan parlamentti antoi 11. maaliskuuta 2003 toisessa käsittelyssä päätöslauselman, joka sisälsi 39 tarkistusta yhteiseen kantaan. 3 Ehdotuksen tarkoitus Komission ehdotus Euroopan parlamentin ja neuvoston direktiiviksi pääsystä satamapalvelujen markkinoille koskee satamapalvelujen markkinoiden avaamistoimenpiteitä. Ehdotuksen tavoitteena on varmistaa tasapuoliset kilpailuedellytykset kaikille palveluntarjoajille, vahvistaa selkeät säännöt ja luoda avoin menettely satamapalvelujen markkinoille pääsyä varten. Kyseisiin satamapalveluihin kuuluvat erilaiset lastinkäsittelytoimet, matkustajapalvelut sekä meritekniset palvelut, kuten hinaus, kiinnitys ja luotsaus. Palvelut voidaan suorittaa joko satama-alueella tai satamaan ja satamasta johtavalla vesiväylällä. 4 Komission lausunto Euroopan parlamentin tarkistuksista Euroopan parlamentti teki toisessa käsittelyssä 39 tarkistusta neuvoston yhteiseen kantaan. Komissio hyväksyy 10 tarkistusta kokonaan ja kolme osittain sekä neljä periaatteessa, jos ne muotoillaan uudelleen. Komissio hylkää 22 tarkistusta kokonaan ja kolme osittain. 4.1 Komission hyväksymät tarkistukset (10 tarkistusta kokonaan ja kolme osittain) Komissio katsoo, että tarkistuksissa 1, 2, 5, 7, 9, 11, 14, 27, 31 ja 32 sekä tarkistusten 28 ja 33 ensimmäisessä osassa ja tarkistuksen 51 toisessa osassa ehdotetaan hyviä ja tärkeitä muutoksia ehdotuksen sisältöön sekä merkittäviä parannuksia ja tarpeellisia selvennyksiä sen tekstiin. 4.1.1 Sisältöä koskevat muutokset (kaksi tarkistusta kokonaan ja yksi osittain) Tarkistuksessa 2 (jossa lisätään virke johdanto-osan 5 kappaleeseen) ja tarkistuksessa 14 (jolla luodaan uusi 4 a artikla) sovelletaan komission avoimuusdirektiivin säännöksiä satamadirektiivin soveltamisalaan kuuluviin satamiin ja varmistetaan niiden tehokas soveltaminen. Komissio on aina hyväksynyt näissä tarkistuksissa noudatetun periaatteen ja lähestymistavan. Tarkistuksen 33 ensimmäisessä osassa (joka koskee 22 artiklan 3 kohtaa) ehdotetaan samoja voimassaoloaikoja sekä uusia satamia että muita satamia koskeville toimiluville. Yhteisen kannan mukaan kyseiset voimassaoloajat voivat olla eripituiset. Komissio on parlamentin kanssa yhtä mieltä siitä, ettei ole olemassa objektiivista perustetta siihen, että uusia satamia ja olemassa olevia satamia koskevat voimassaoloajat ovat eripituiset. 4.1.2 Merkittävät parannukset (kolme tarkistusta) Tarkistuksella 11 (joka koskee 2 artiklan 5 kohtaa) pyritään varmistamaan, että direktiivin soveltamisalan ulkopuolelle jääviä kausiluonteisia satamia koskeva luettelo tarkistetaan ja siitä ilmoitetaan samoin väliajoin kuin muut satamia koskevat luettelot julkaistaan. Tarkistuksessa 5 (joka koskee johdanto-osan 28 kappaletta) ja tarkistuksessa 27 (joka koskee 12 artiklan 2 kohdan b alakohtaa) täsmennetään, mitä irtaimella omaisuudella tarkoitetaan, ja annetaan siitä esimerkkejä. Toimilupien voimassaoloajasta päätettäessä tällaiseen omaisuuteen tehtävät investoinnit olisi niihin liittyvien suurten kustannusten vuoksi rinnastettava kiinteään omaisuuteen tehtäviin investointeihin. 4.1.3 Tarpeelliset selvennykset (neljä tarkistusta kokonaan ja kaksi osittain) Tarkistuksessa 1 (joka koskee johdanto-osan 1 kappaletta) tehdään selventävä lisäys, jonka mukaan direktiivin täytäntöönpanossa on noudatettava muun muassa sosiaalista suojelua koskevia sääntöjä. Tarkistuksessa 7 ja tarkistuksen 51 toisessa osassa (molemmat koskevat johdanto-osan 32 kappaletta) tehdään selventävä lisäys, jonka mukaan ammattipätevyys ja ympäristöasiat voivat kuulua itsekäsittelyä koskevan luvan myöntämisperusteisiin. On muistettava, että ehdotuksen mukaan nämä seikat kuuluvat jo palveluntarjoajien toimilupien myöntämisperusteisiin ja että itsekäsittelijöitä koskevien perusteiden olisi yhteisen kannan mukaan oltava samat kuin palveluntarjoajia koskevat perusteet. Tarkistuksen 9 mukaan (joka koskee 1 artiklan 2 kohtaa) ympäristönsuojelua ja julkisen palvelun velvoitteita koskevat vaatimukset kuuluvat erottamattomasti satamapalvelujen tarjoamista koskeviin ehtoihin. Tarkistuksessa hyväksytään kuitenkin yhteisessä kannassa sallittu joustovara. Tarkistuksen 28 ensimmäisessä osassa (joka koskee 13 artiklan 2 kohtaa) tehdään selventävä lisäys, jonka mukaan direktiivi ei vaikuta koulutusvaatimuksia ja ammattipätevyyttä koskevien kansallisten määräysten soveltamiseen. Tarkistuksessa 31 (joka koskee 21 artiklan 2 kohtaa) ja tarkistuksessa 32 (joka koskee 21 artiklan 3 kohtaa) selvennetään, että siirtymäkausia koskevia sääntöjä sovelletaan myös yksityisiin satamiin. On muistettava, että yhteisessä kannassa ei ole tehty satamien omistukseen perustuvaa eroa perustamissopimuksen 295 artiklan nojalla. 4.2 Tarkistukset, jotka on hyväksytty periaatteessa sillä ehdolla, että ne muotoillaan uudelleen (neljä tarkistusta) Tarkistuksen 12 mukaan (joka koskee 2 artiklan 8 kohtaa) yhteisestä kannasta on poistettava kohta, jossa sallitaan sellaisten palvelujen jättäminen direktiivin soveltamisalan ulkopuolelle, joihin sovelletaan perustamissopimuksen 296 artiklaa. Koska tällaiset palvelut on jo jätetty 2 artiklan 2 kohdan mukaan direktiivin soveltamisalan ulkopuolelle, 8 kohta vaikuttaa todellakin tarpeettomalta. Toisaalta, jos neuvostolla on muita tarkoitusperiä, jotka eivät ilmene tekstistä riittävän hyvin, kyseinen kohta olisi ehkä muotoiltava uudelleen. Tarkistuksessa 17 (joka koskee 6 artiklan 2 kohdan d alakohtaa) selvennetään, että jos ympäristövaatimukset ovat toimiluvan myöntämisperusteina, ne käsittävät kaikilla tasoilla - sekä paikallisella, kansallisella että kansainvälisellä tasolla - asetetut ympäristövaatimukset. Komissio ehdottaa kuitenkin tekstin yhdenmukaisuuden säilyttämiseksi, että tarkistus muotoillaan seuraavasti: "paikallisia, kansallisia ja kansainvälisiä ympäristövaatimuksia". Tarkistuksessa 26 (joka koskee 11 artiklaa) ja tarkistuksessa 4 (joka koskee johdanto-osan 26 kappaletta) ehdotetaan, että yhteisestä kannasta poistetaan säännös, jonka mukaan palveluntarjoaja, joka toimii yleiseltä kaupalliselta liikenteeltä suljetussa satamassa, voi tarjota kyseisessä satamassa meriteknisiä palveluja tarvitsematta noudattaa direktiivin sääntöjä. Säännöksen poistaminen vaikuttaa ensi näkemältä aiheelliselta, koska yleiseltä kaupalliselta liikenteeltä suljetut satamat jäävät joka tapauksessa direktiivin soveltamisalan ulkopuolelle (ks. 2 artiklan 2 kohta). Toisaalta, jos neuvostolla on muita tarkoitusperiä, jotka eivät ilmene tekstistä riittävän hyvin, kyseinen kohta olisi ehkä muotoiltava uudelleen. 4.3 Komission hylkäämät tarkistukset (22 tarkistusta kokonaan ja kolme osittain) Komissio katsoo, että tarkistukset 6, 8, 10, 13, 15, 16, 18, 19, 20, 21, 22, 23, 24, 25, 29, 30, 34, 49, 53, 56, 57 ja 62 sekä tarkistusten 28 ja 33 toinen osa ja tarkistuksen 51 ensimmäinen osa eivät ole komission ehdotuksen ajattelutavan ja periaatteiden mukaisia. 4.3.1 Itsekäsittelyä koskevien sääntöjen rajoittaminen koskemaan merenkulkumiehistöä (yksi tarkistus) Tarkistuksessa 13 (joka koskee 4 artiklan 9 kohtaa) rajoitetaan itsekäsittelyä koskevien direktiivin sääntöjen soveltaminen merenkulkumiehistön suorittamaan itsekäsittelyyn. Rajoitus ei tietenkään estäisi soveltamasta perustamissopimuksen määräyksiä maissa toimivan henkilöstön suorittamaan itsekäsittelyyn, mutta se merkitsisi sitä, ettei tällaista itsekäsittelyä varten olisi olemassa selviä erityissääntöjä. Rajoitus ei myöskään antaisi kaupallisen toiminnan harjoittajille mahdollisuutta hyödyntää käytettävissä olevia resursseja nykyistä paremmin, vaikka niiden olisikin noudatettava voimassa olevia sääntöjä monilla aloilla, kuten sosiaalialalla. 4.3.2 Itsekäsittelyn rajoittaminen (neljä tarkistusta kokonaan ja yksi osittain) Tarkistus 6 (joka koskee johdanto-osan 30 kappaletta), tarkistuksen 51 ensimmäinen osa (joka koskee johdanto-osan 32 kappaletta), tarkistus 56 (joka koskee 13 artiklan 2 a kohtaa) ja tarkistus 57 (joka koskee 13 artiklan 3 kohtaa) ovat täysin direktiivin tavoitteen vastaisia, sillä niissä asetetaan mahdollisimman paljon esteitä itsekäsittelylle, vaikka direktiivin tavoitteena on sallia itsekäsittely aina kun se on mahdollista. Tarkistuksella 29 (koskee 13 artiklan 2 a kohtaa), jolla itsekäsittelyn edut rajoitetaan EU-maiden lippujen alla purjehtiviin aluksiin, rajoitetaan itsekäsittelyn soveltamisalaa. Lisäksi olisi selvitettävä, onko rajoitus yhteensopiva jäsenvaltioiden ja yhteisön kansainvälisten velvoitteiden kanssa. 4.3.3 Luotsaus (kolme tarkistusta) Tarkistuksissa 8 (joka koskee johdanto-osan 33 kappaletta), tarkistuksessa 30 (joka koskee 14 artiklaa) ja tarkistuksessa 34 (joka koskee liitettä) ehdotetaan luotsauksen jättämistä direktiivin soveltamisalan ulkopuolelle. Komissio katsoo, että luotsaus on kaupallinen palvelu, minkä vuoksi luotsauspalvelujen markkinoillepääsyyn olisi sovellettava direktiivin sääntöjä. Tämän perusteella komissio tuki yhteisessä kannassa saavutettua yhteisymmärrystä siitä, että toimilupien myöntämiselle olisi asetettava erityisen tiukat julkisen palvelun velvoitteisiin ja meriturvallisuuteen liittyvät perusteet. Tämä antaa mahdollisuuden satamakohtaisiin ratkaisuihin. Luotsaukseen liittyvä itsekäsittely olisi sallittava tietyillä ehdoilla myöntämällä luotsinkäyttövelvollisuuden vapautuskirjoja. Tarkistuksilla poistettaisiin tämä mahdollisuus, eikä komissio voi hyväksyä sitä. 4.3.4 Satamapalvelujen tarjoajia koskevat rajoitukset (11 tarkistusta kokonaan ja kaksi osittain) Tarkistuksella 19 (joka koskee 6 artiklan 2 kohdan 2 alakohtaa), tarkistuksella 20 (joka koskee 6 artiklan 3 kohtaa), tarkistuksella 22 (joka koskee 6 artiklan 6 kohtaa) ja tarkistuksen 28 toisella osalla (joka koskee 13 artiklan 2 kohtaa) pyritään muuttamaan direktiivin tavoitetta luomalla markkinoille pääsyä koskevien sääntöjen sijasta sosiaalilainsäädäntöä. Direktiivi perustuu voimassa olevien sosiaalialan sääntöjen täysimittaiseen soveltamiseen. Uusilla säännöillä voitaisiin rajoittaa perustamissopimuksessa määrättyä palvelujen tarjoamisen vapautta ja sijoittautumisvapautta. Tarkistuksella 21 (joka koskee 6 artiklan 5 kohtaa) rajoitetaan merkittävästi palveluntarjoajien oikeutta käyttää oman valintansa mukaista henkilöstöä. Tarkistuksella 49 (joka koskee johdanto-osan 16 kappaletta), tarkistuksella 18 (joka koskee 6 artiklan 2 kohdan e alakohtaa), tarkistuksella 23 (joka koskee 7 artiklaa), tarkistuksella 24 (joka koskee 9 a artiklaa), tarkistuksella 25 (joka koskee 11 artiklaa), tarkistuksen 33 toisella osalla (joka koskee 22 artiklan 3 kohtaa) sekä tarkistuksilla 53 ja 62 (jotka koskevat 6 artiklan 1 kohtaa) pyritään kaventamaan ja rajoittamaan eri tavoin palvelujen tarjoamisen vapautta sekä rajoittamaan pääsyä satamapalvelujen markkinoille. 4.3.5 Satamien väliseen kilpailuun liittyvät kysymykset (kolme tarkistusta) Tarkistuksen 10 mukaan (joka koskee 1 artiklan uutta 3 a kohtaa) direktiivin tarkoituksena on myös luoda tasapuoliset ja avoimet kilpailuedellytykset yhteisön satamien välille. Komissio ei vastusta tätä periaatetta mutta katsoo, että tarkistuksella luvataan enemmän kuin mihin direktiivin nykyinen oikeusperusta antaa mahdollisuuden. Tarkistuksessa 15 (joka koskee uutta 4 b artiklaa) on kyse valtiontuen avoimuudesta satamien välisen kilpailun yhteydessä. Komissio arvostaa tämän kysymyksen esille ottamista. Sen hiljattain antama Käsikirja: Valtiontukea koskevat yhteisön säännöt ja merisatamien infrastruktuurien rakentamisen rahoittaminen osoittaa sen olevan halukas sen käsittelyyn. Komissio on valmis pyrkimään edelleen samaan suuntaan. Kysymystä on kuitenkin käsiteltävä perustamissopimuksen sääntöjen mukaisesti ilman komission aloiteoikeuteen kohdistuvia vaikutuksia. Tarkistus 15 vaikuttaisi kuitenkin kyseiseen oikeuteen. Tarkistuksessa 16 (joka koskee uutta 4 c artiklaa) edellytetään, että komissio teettää tutkimuksen suorasta ja välillisestä julkisesta rahoituksesta, valtiontuesta sekä yhteisön satamien ja satamajärjestelmien kustannusten jakautumisesta. Komissio haluaa muistuttaa, että tällainen tutkimus tehtiin jo vuoden 2001 satamapaketin yhteydessä. Satamat eivät olleet tuolloin kovinkaan halukkaita yhteistyöhön. Ei ole syytä olettaa, että niiden asenne muuttuisi tulevaisuudessa. 5 Päätelmä Edellä esitetyn perusteella komissio muuttaa ehdotustaan EY:n perustamissopimuksen 250 artiklan 2 kohdan mukaisesti.